รัฐบาลไทย-ข่าวทำเนียบรัฐบาล-อำเภอเกาะพะงัน ร่วมบูรณาการฝ่ายความมั่นคงในพื้นที่ กวาดล้างต่างชาติลักลอบจัดตั้งสถานรับเลี้ยงเด็กผิดกฎหมาย ด้านนายอำเภอเกาะพะงัน เน้นย้ำ พบเบาะเเสให้เเจ้งเจ้าหน้าที่ดำเนินการทันที
วันเสาร์ที่ 16 มีนาคม 2567
16/03/2567
อําเภอเกาะพะงัน ร่วมบูรณาการฝ่ายความมั่นคงในพื้นที่ กวาดล้างต่างชาติลักลอบจัดตั้งสถานรับเลี้ยงเด็กผิดกฎหมาย ด้านนายอําเภอเกาะพะงัน เน้นย้ํา พบเบาะเเสให้เเจ้งเจ้าหน้าที่ดําเนินการทันที
อําเภอเกาะพะงัน ร่วมบูรณาการฝ่ายความมั่นคงในพื้นที่ กวาดล้างต่างชาติลักลอบจัดตั้งสถานรับเลี้ยงเด็กผิดกฎหมาย ด้านนายอําเภอเกาะพะงัน เน้นย้ํา พบเบาะเเสขอให้เเจ้งเจ้าหน้าที่ดําเนินการทันที
เมื่อวันที่ 15 มี.ค. 67 นายนพดล ขาวมะลิ นายอําเภอเกาะพะงัน เปิดเผยว่า อําเภอพะงันได้รับเเจ้งเหตุ คนต่างด้าวในพื้นที่ทํางานผิดกฎหมาย จึงได้สั่งการเจ้าหน้าที่ฝ่ายปกครองบูรณาการหน่วยงานที่เกี่ยวข้องในพื้นที่ร่วมตรวจสอบข้อเท็จจริง ภายหลังจากการลงพื้นที่ของชุดปฏิบัติการพบว่า คนต่างด้าวประกอบกิจการธุรกิจรับเลี้ยงเด็กโดยไม่ได้รับอนุญาต ในพื้นที่หมู่ 3 ต.เกาะพะงัน อ.เกาะพะงัน จ.สุราษฎร์ธานี ซึ่งในขณะนี้ นําตัวผู้กระทําผิด 5 ราย นําส่งพนักงานสอบสวนสถานีตํารวจภูธรเกาะพะงัน เพื่อดําเนินคดีตามกฎหมายต่อไปแล้ว
นายนพดล ขาวมะลิ นายอําเภอเกาะพะงัน กล่าวว่า เมื่อเวลาประมาณ 12.30 น. ชุดปฏิบัติการพิเศษอําเภอเกาะพะงัน ฝ่ายความมั่นคง นําโดย มว.ต.อัครพล พูลผล ปลัดอําเภอฝ่ายความมั่นคง/ผช.ผบ.ร้อย อส.อ.เกาะพะงัน หัวหน้าชุด พร้อมด้วยชุดปฏิบัติการพิเศษอําเภอเกาะพะงัน (ฉก.ธารเสด็จ) ร่วมกับตํารวจท่องเที่ยว ตํารวจตรวจคนเข้าเมือง สภ.เกาะพะงัน และ กก.สืบสวน ภ.จว.สุราษฎร์ธานี สํานักงานพัฒนาสังคมและความมั่นคงของมนุษย์จังหวัดสุราษฎร์ธานี และเจ้าหน้าที่จากบ้านพักเด็กและครอบครัวจังหวัดสุราษฎร์ธานี ลงพื้นที่ตรวจสอบข้อเท็จจริง กรณีชาวต่างประกอบกิจการรับเลี้ยงเด็กไม่ถูกกฎหมาย ซึ่งภายหลังเข้าตรวจสอบสถานรับเลี้ยงเด็กดังกล่าว ได้ร่วมกันจับกุมตัวผู้กระทําความผิด 5 ราย ประกอบด้วย 1) MS. SULI อายุ 56 ปี สัญชาติ อิสราเอล โดยกล่าวหาว่า “เป็นบุคคลต่างด้าวจัดตั้งหรือดําเนินกิจการรับเลี้ยงเด็กโดยไม่ได้รับอนุญาต ทํางานโดยไม่มีใบอนุญาตทํางาน รับคนต่างด้าวทํางานโดยที่คนต่างด้าวไม่มีใบอนุญาตทํางาน และเป็นนายจ้างไม่แจ้งคนต่างด้าวเข้าทํางานให้นายทะเบียนทราบ ภายใน 15 วัน นับแต่วันที่จ้าง” 2) MR. ALON อายุ 50 ปี สัญชาติ อิสราเอล โดยกล่าวหาว่า “เป็นบุคคลต่างด้าวทํางานโดยไม่มีใบอนุญาตทํางาน” 3) MR. DANIEL อายุ 38 ปี สัญชาติ บริติช โดยกล่าวหาว่า “เป็นบุคคลต่างด้าวทํางานโดยไม่มีใบอนุญาตทํางาน” 4) MS. LOUISE อายุ 42 ปี สัญชาติ แอฟริกาใต้ โดยกล่าวหาว่า “เป็นบุคคลต่างด้าวผู้ได้รับอนุญาตให้ทํางาน ไม่แจ้งให้ทราบถึงผู้เป็นนายจ้าง สถานที่ทํางานของนายจ้าง และลักษณะงานหลักที่ทําให้นายทะเบียนทราบ ภายใน 15 วัน นับแต่วันที่เข้าทํางานกับนายจ้าง” และ 5) MS. HLA HLA อายุ 28 ปี สัญชาติ เมียนมา โดยกล่าวหาว่า “เป็นบุคคลต่างด้าวผู้ได้รับอนุญาตให้ทํางาน ไม่แจ้งให้ทราบถึงผู้เป็นนายจ้าง สถานที่ทํางานของนายจ้าง และลักษณะงานหลักที่ทําให้นายทะเบียนทราบ ภายใน 15 วัน นับแต่วันที่เข้าทํางานกับนายจ้าง” จากนั้นนําตัวผู้ต้องหามาจัดทําบันทึกจับกุมที่กองร้อยอาสารักษาดินแดนอําเภอเกาะพะงัน ที่ 16 และนําตัวผู้ต้องหาส่งพนักงานสอบสวนสถานีตํารวจภูธรเกาะพะงัน โดยในขณะนี้ได้ควบคุมตัว และอยู่ในระหว่างดําเนินคดีตามกฎหมาย
นายนพดล ขาวมะลิ นายอําเภอเกาะพะงัน กล่าวเพิ่มเติมว่า เมื่อสัปดาห์ที่เเล้ว ชุดปฏิบัติการพิเศษอําเภอเกาะพะงันได้ดําเนินคดีในลักษณะเดียวกันกับผู้ต้องหา ทั้งสิ้น 8 คดี โดยมีผู้ต้องหา 8 ราย สถานที่รับเลี้ยงเด็ก ม.3 ต.เกาะพะงัน อ.เกาะพะงัน คดีที่ 1 จับกุม MS. JENNIFER อายุ 40 ปี สัญชาติ อเมริกา ในข้อกล่าวหาว่า “เป็นบุคคลต่างด้าวจัดตั้งหรือดําเนินกิจการเลี้ยงเด็กโดยไม่ได้รับอนุญาต ” คดีที่ 2 ได้จับกุม MS. NOA อายุ 21 ปี สัญชาติอิสราเอล ในข้อกล่าวหาว่า “เป็นบุคคลต่างด้าวทํางานโดยไม่มีใบอนุญาตทํางาน” คดีที่ 3 ได้จับกุม MS. IEVGENIIA อายุ 41ปี สัญชาติยูเครน ในกล่าวหาว่า “เป็นบุคคลต่างด้าวทํางานโดยไม่มีใบอนุญาตทํางาน” คดีที่ 4 ได้จับกุม MS. ESTER อายุ 25 ปี สัญชาติอิสราเอล ในข้อกล่าวหาว่า “เป็นบุคคลต่างด้าวทํางานโดยไม่มีใบอนุญาตทํางาน” คดีที่ 5 ได้จับกุม MS.HTET อายุ 23 ปี สัญชาติเมียนมา ในข้อกล่าวหาว่า “เป็นบุคคลต่างด้าวอยู่ในราชอาณาจักรโดยการอนุญาตสิ้นสุด” (อยู่เกินกําหนด 25 วัน) และทํางานโดยไม่มีใบอนุญาตทํางาน คดีที่ 6 ได้จับกุม MS. TOE TOE อายุ 27 ปี สัญชาติเมียนมา ในข้อกล่าวหาว่า “เป็นบุคคลต่างด้าวอยู่ในราชอาณาจักรโดยการอนุญาตสิ้นสุด” (อยู่เกินกําหนด 25 วัน) และทํางานโดยไม่มีใบอนุญาตทํางาน คดีที่ 7 ได้จับกุม MS. THET THET อายุ 28 ปี สัญชาติเมียนมา ในข้อกล่าวหาว่า “เป็นบุคคลต่างด้าวอยู่ในราชอาณาจักรโดยไม่ได้รับอนุญาตและทํางานโดยไม่มีใบอนุญาตทํางาน“ และคดีที 8 ได้จับกุม MS. TIN ZAR อายุ 24 ปี สัญชาติเมียนมา ในข้อกล่าวหาว่า “เป็นบุคคลต่างด้าวผู้ได้รับอนุญาตให้ทํางาน ไม่แจ้งให้ทราบถึงผู้เป็นนายจ้าง สถานที่ทํางานของนายจ้างและลักษณะงานหลักที่ทําให้นายทะเบียนทราบ ภายใน 15 วันนับแต่วันที่เข้าทํางานกับนายจ้าง" ซึ่งชุดจับกุมได้ควบคุมตัวผู้ต้องหา พร้อมหลักฐานนําส่งพนักงานสอบสวน สภ.เกาะพะงัน เพื่อดําเนินคดีตามกฎหมายเรียบร้อยเเล้ว
"จังหวัดสุราษฎ์ธานี ภายใต้การอํานวยการของ นายเจษฎา จิตรัตน์ ผู้ว่าราชการจังหวัดสุราษฎร์ธานี ได้ให้ความสําคัญในการจัดระเบียบสังคม และการรักษาความสงบในพื้นที่ เพื่อการบําบัดทุกข์ บํารุงสุข ซึ่งอําเภอเกาะพะงันได้ดําเนินการหาข้อมูลจากเเหล่งข่าวเเละลงพื้นที่ติดตามข้อมูลข่าวสารอย่างใกล้ชิดอย่างต่อเนื่อง โดยชุดปฏิบัติการพิเศษอําเภอเกาะพะงัน บูรณาการฝ่ายความมั่นคง ร่วมกันออกปฏิบัติหน้าที่จัดระเบียบสังคมปราบปรามผู้มีอิทธิพล ป้องกันและปราบปรามยาเสพติด และรักษาความสงบเรียบร้อยในพื้นที่ด้านการท่องเที่ยวตามนโยบายสําคัญของรัฐบาลและกระทรวงมหาดไทย ในพื้นที่อําเภอเกาะพะงัน ทั้งนี้ หากพี่น้องประชาชนพบเบาะเเสการกระทําผิดทุกรูปแบบสามารถเเจ้งให้เจ้าหน้าที่ทราบได้ทันที หรือทางสายด่วนศูนย์ดํารงธรรม 1567 เพื่อจะได้เร่งดําเนินการจับตัวผู้กระทําความผิดเเละนําความสงบเรียบร้อยกลับคืนสู่พื้นที่โดยเร็ว" นายนพดลฯ กล่าว
#กระทรวงมหาดไทย #บําบัดทุกข์บํารุงสุข